text: Politi: Lad være med at lave en brandfælde
  07 marts 2014 kl. 14.18
  Brandmyndighederne og politiet opfordrer til, at man skal undgå bunker af papir i opgange og kældre. De kan nemlig bruges af pyromaner.
  Flere påsatte brande i etageejendomme i Esbjerg det sidste halve år er begyndt i bunker af reklamer og aviser, som ligger i trappeopgange. 
  Derfor opfordrer både politiet og brandmyndighederne til, at alle hjælper med at undgå bunkerne af papir i opgange og kældre.
  Tag det med ud i papircontaineren eller i affaldsbeholderen, lyder det.
  Fotoet viser et brandsted, hvor en stak reklamer udgjorde brændslet. Stakken blev af brandvæsenet trukket med ud ? men skaderne kan ses i opgangen. Også klapvogne med dyner og puder kan bruges til at starte ilden.
  